מת'יו מוריסון

מתיו ג'יימס מוריסון (באנגלית: Matthew James Morrison;‏ נולד ב-30 באוקטובר 1978) הוא רקדן, זמר-יוצר ושחקן אמריקאי. הוא ידוע בעיקר בזכות תפקידו בתור וויליאם שוסטר (אנ') בסדרה "Glee"‏ (2015-2009). הוא גם כיכב במספר בהפקות של ברודוויי, בין היתר גילם את לינק לארקין במחזמר "היירספריי" (2002), שיחק במחזמר "האור בפיאצה" (2005, עבורו קיבל מועמדות לפרס טוני) ובשל גילום דמותו של ג'יימס מתיו ברי במחזמר "למצוא את ארץ לעולם לא" (2016-2015). נולד בבסיס הצבאי פורט אורד שבצפון קליפורניה וגדל בעיר צ'יקו (אנ'), קליפורניה. בנם של מרי לואיז (פרייז'ר) ותומאס מוריסון; הוא ממוצא סקוטי ואנגלי. הוא היה חבר בתיאטרון הנוער של בואנה פארק (אנ').. הוא למד בבית הספר לאמנויות של מחוז אורנג' בסנטה אנה, לאחר מכן למד בתיכון לוס אלמיטוס בעיר לוס אלמיטוס (אנ').. בזמן לימודי התיכון, מוריסון השתתף במחזמר עם השחקנית ג'ודי סוויטין (אנ'). הוא למד בבית הספר לאמנויות טיש של אוניברסיטת ניו יורק במשך שנתיים לפני שנשר והצטרף לעיבוד של ברודוויי למחזמר "פוטלוס" (אנ'). בשנת 2005 השתתף בסרט הטלוויזיה המקורי של דיסני "היה היה פעם מזרן" לצדם של קרול ברנט וטרייסי אולמן. הסרט מבוסס על הסיפור "הנסיכה והאפון" שכתב הנס כריסטיאן אנדרסן. בשנת 2007 שיחק תפקיד קטן בסרט "מילים ולחן" שם היה האמרגן של כוכבת פופ מפורסמת. הוא ידוע בעיקר בשל תפקידו הראשי במחזמר "היירספריי" שהועלה בברודוויי, בו שיחק את תפקיד לינק לרקין, ובשל תפקידו כויליאם שוסטר בסדרת הטלוויזיה האמריקאית "Glee". תפקידו בסדרה זיכה אותו בהערכה, ומועמדות וזכייה בפרסים שונים. ויליאם שוסטר הוא מורה לספרדית בבית הספר "ויליאם מקינלי" באוהיו, בו למד בצעירותו והכיר את אשתו לעתיד. הוא החליט להחזיר את תהילתה של המקהלה, והקים אותה מחדש. בשנת 2012 שיחק בתפקיד ראשי בדרמה הרומנטית "למה לצפות כשאתם מצפים" לצד ג'ניפר לופז וקמרון דיאז. בשנת 2016 השתתף בתפקיד אורח בעונה השנייה של הסדרה המוצלחת "יאנגר". בשנת 2017 שיחק בסרט הדרמה העצמאי "קדחת הצבעונים", לצדן של אליסיה ויקנדר וקארה דלווין. עוד בשנת 2017 השתתף בסדרה "האנטומיה של גריי" בעונות 13–14 בתפקיד אורח כבעלה המתעלל של הדמות ג'ו וילסון. בשנת 2019 החל לשחק בסדרה "אימה אמריקאית: 1984", המהווה העונה התשיעית בסדרת "אימה אמריקאית". בשנת 2020 לוהק בתפקיד הגרינץ' בספיישל הטלוויזיה המוזיקלי "Dr. Seuss’ The Grinch Musical!" אשר שודר ב-9 בדצמבר 2020 ברשת NBC. ב-4 באפריל 2022, פורסם כי מוריסון נבחר לצוות השופטים בעונה ה-17 של תוכנית המציאות "So You Think You Can Dance" ברשת FOX, יחד עם ג'וג'ו סיווה ורקדן ההיפ-הופ סטיבן בוס (אנ'). עם זאת, ב-27 במאי, הוא פוטר מהתוכנית בגלל ששלח הודעות טקסט למתמודדת שגרמו לה להרגיש אי-נוחות. הפרק האחרון שלו שודר ב-8 ביוני, והוא הוחלף בשחקנית ליאה רמיני. בסרטון אינסטגרם שפורסם ביוני 2022, מוריסון טען שההודעות שלו היו פשוט ידידותיות ושהוא קורבן של תרבות הביטול. מוריסון התארס לשחקנית קריסשל סטאוס (אנ') ב-9 בדצמבר 2006. מערכת היחסים ביניהם הסתיימה שנה לאחר מכן. בשנת 2011, מוריסון החל לצאת עם רנה פואנטה. ב-27 ביוני 2013, אלטון ג'ון עזר למוריסון להודיע שהוא ופואנטה מאורסים. מוריסון ופואנטה נישאו ב-18 באוקטובר 2014, בבית פרטי באי מאווי. בנם הבכור נולד ב-22 באוקטובר 2017; ובתם השנייה נולדה ב-28 ביוני 2021. 2011: Matthew Morrison 2013: Where It All Began 2020: Disney Dreamin' with Matthew Morrison 2013: A Classic Christmas מדיה וקבצים בנושא מת'יו מוריסון בוויקישיתוף אתר האינטרנט הרשמי של מת'יו מוריסון מת'יו מוריסון, ברשת החברתית פייסבוק מת'יו מוריסון, ברשת החברתית אקס (טוויטר) מת'יו מוריסון, ברשת החברתית אינסטגרם מת'יו מוריסון, סרטונים בערוץ היוטיוב מת'יו מוריסון, במסד הנתונים הקולנועיים IMDb (באנגלית) מת'יו מוריסון, באתר "אידיבי", מאגר הידע העברי לקולנוע ישראלי ועולמי מת'יו מוריסון, באתר AllMovie (באנגלית) מת'יו מוריסון, באתר Metacritic (באנגלית) מת'יו מוריסון, במסד הנתונים הקולנועיים KinoPoisk (ברוסית) מת'יו מוריסון, באתר אפל מיוזיק (באנגלית) מת'יו מוריסון, באתר ספוטיפיי מת'יו מוריסון, באתר Last.fm (באנגלית) מת'יו מוריסון, באתר AllMusic (באנגלית) מת'יו מוריסון, באתר MusicBrainz (באנגלית) מת'יו מוריסון, באתר דיזר מת'יו מוריסון, באתר Discogs (באנגלית) מת'יו מוריסון, באתר Songkick (באנגלית) מת'יו מוריסון, באתר Genius מת'יו מוריסון, באתר בילבורד (באנגלית) מיכל רשף‏, מת'יו מוריסון בראיון בלעדי על אלבומו החדש: "רציתי לעשות משהו משלי", באתר וואלה, 12 ביוני 2011 יניר דקל, מתיו מוריסון: "אשאר ב-Glee כמה שצריך", באתר ynet, 7 בינואר 2013 Greg Evans, Greg Evans, NBC Sets Matthew Morrison In ‘Dr. Seuss’ The Grinch Musical!’ As Latest Holiday Theatrical Event, Deadline, ‏2020-11-10 (באנגלית)